*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*13. számú előterjesztés*

Bátaszék Város Önkormányzat Képviselő-testületének 2025. január 29-én

16 órakor megtartandó ülésére

Tájékoztató a városi köztemető 2024. évi üzemeltetésével összefüggő bevételekről, kiadásokról, a 2025. évi Üzemeltetési és Fejlesztési Tervének elfogadása, fejlesztési költségek meghatározása

|  |
| --- |
| **Előterjesztő:** Nyakas-Barna Orsolya Panteon Kft. ügyvezető  **Készítette** : Nyakas-Barna Orsolya Panteon Kft. ügyvezető    **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  Pénzügyi és Gazdasági Bizottság 2025.01.28. |

**Tisztelt Képviselő-testület!**

Bátaszék Város Önkormányzat Képviselő Testülete a 346/2020. (XII.18) önkormányzati határozatával döntött a kegyeleti szolgáltatást végző vállalkozóról, melynek értelmében 2021. január 1 – 2025. december 31-ig ismételten a Panteon Kegyeleti Szolgáltató Kft-t bízza meg a feladattal. A városi köztemetőt üzemeltető Kft.-vel megkötött kegyeleti közszolgáltatási szerződés 8.8. pontja értelmében a Kft. köteles tanúsítvány formájában részletes kimutatást készíteni az üzemeltetés és a fenntartás tárgyévi bevételeiről, kiadásairól és erről megbízót írásban tájékoztatni a tárgyévet követő év március 31-éig. Amennyiben az üzemeltetés és a fenntartás az elfogadott bevételt meghaladó kiadással jár, úgy az erről szóló számlát a tanúsítvánnyal együtt jogosult benyújtani.

A városi köztemetőt üzemeltető Panteon Kegyeleti Szolgáltató Kft. a 2024. évre vonatkozóan elkészítette és megküldte önkormányzatunknak az üzemeltetéssel kapcsolatos kimutatását, valamint az előírt tanúsítványt.

A tanúsítvány szerint az elmúlt évi kiadások nettó 5 910 696 Ft + 906 090 Ft ÁFA, bruttó 6 816 787 Ft összegben merültek fel. A kiadások egy része energiaköltség, (villamosenergia, gáz- és vízdíj), ezen kívül üzemanyagköltséget, valamint egyéb költséget is részletez az elszámolás. Jelentősebb költségtétel a hulladékszállítás, mely az elmúlt évben 1 256 538 Ft nettó összegű kiadást jelentett. A másik meghatározó tétel az elszámolásban az egyéb költségek sor összesen nettó 1 447 235 Ft összegben, melyben a következő költségek merültek fel: kamera felszerelések összesen nettó 146 639 Ft összegben, térburkolat építés összesen nettó 445 310 Ft összegben, kosaras gépjármű díja nettó 82 500 Ft összegben, kandeláberek szerelése nettó 700 000 Ft összegben és egyéb kiadások nettó 72 786 Ft összegben.

A kiadások között az arányosított gondnoksági bér és annak járuléka 1 626 029 Ft-ot tesz ki, a temetői munkák bérköltsége 928.770 Ft összegben merült fel, hasonlóan az előző évhez képest.

Az elszámolás alapján 2 554 799 Ft személyi jellegű kiadás és a kapcsolódó járulék összegét Bátaszék Város Önkormányzata a feladatellátásra átadott pénzeszközként biztosítja a szolgáltatónak.

Az önkormányzati rendelet alapján a Kft. által beszedett bevételek összege nettó 2 201 908 Ft, az ÁFA vonzata 594 516 Ft, a bruttó bevétel 2 796 424 Ft.

# A közszolgáltatási szerződésben rögzített elvek szerint Bátaszék Város Önkormányzata az elszámolásban részletezett, a szolgáltató által beszedett bevételekről számlát állít ki a Panteon Kft. felé.

Az előzőekben rögzítettek alapján a városi temető üzemeltetésének elszámolásával összefüggően 4 020 363 Ft forrást kell biztosítani a 2025. évi költségvetésben önkormányzatunknak.

A városi temető 2025. évi üzemeltetésére tett fenntartási-üzemeltetési javaslataink – előzetes költségbecsléssel - a következők:

* a főbejáratnál a kivágásra került fa tuskójáig a járda térburkolatos felújítása, valamint a tuskó eltávolítása (1.245.720 Ft)
* 1 db napelemes kandeláber elhelyezése (275.000 Ft + ÁFA),
* az urnasírok körüli terület fehér zúzottköves feltöltése (800.000 Ft),
* a ravatalozó épület vízvezetékrendszerének felülvizsgálata.

A fenti javaslatok fedezetét javasoljuk, hogy a Képviselő-testület a városi temető 2025. évi elszámolásban biztosítsa.

A fentiekre figyelemmel az alábbi határozati javaslat elfogadását javasoljuk:

***H a t á r o z a t i j a v a s l a t :***

**a városi köztemető 2024. évi üzemeltetésével összefüggő bevételekről és kiadásokról szóló elszámolás és a 2025. évi fejlesztési célok jóváhagyására**

Bátaszék Város Önkormányzat Képviselő-testülete;

1. a városi köztemető 2024. évi üzemeltetésével összefüggő pénzügyi elszámolást

***aa) nettó 2 201 908.- Ft bevétellel***

***ab) nettó 5 910 696.- Ft elszámolható*** ***kiadással***

***ac) az elszámolási különbözetet – 3 707 788.- Ft nettó összeggel***

elfogadja, egyben a 2024. évben keletkezett fenntartási elszámolás kiadásait az önkormányzat 2025. évi költségvetésében biztosítja a temetőt üzemeltető Panteon Kegyeleti Szolgálati Kft. részére oly módon, hogy a nettó 2 201 908 Ft + ÁFA bevétel kiszámlázása, illetve elszámolása mellett 2 554 799 Ft összeget feladat-ellátásra átadott pénzeszközként és nettó 3 355 897 Ft + ÁFA összeget számla ellenében térít meg a szolgáltatónak;

1. felkéri a város aljegyzőjét, gondoskodjon az 1. pontban rögzített elszámolási különbözetnek *2025. március 31-éig* – a Panteon Kft. részére – történő átutalásáról
2. üzemeltetési szerződés keretében a 2025. évre fenntartási-üzemeltetési, fejlesztési célt az alábbiak szerint határozza meg - melynek fedezetét a városi temető 2025. évi elszámolásban kívánja biztosítani - :

- a főbejáratnál a kivágásra került fa tuskójáig a járda

térburkolatos felújítása, a tuskó eltávolítása;

- 1 db napelemes kandeláber elhelyezése;

- az urnasírok körüli terület fehér zúzottköves feltöltése;

- a ravatalozó épület vízvezetékrendszerének

felülvizsgálata.

*Határidő:* 2025. március 31. (az 1. és 2. pont esetében)

2025*.* november 1. (a 3. pont esetében)

*Felelős*: dr. Firle-Paksi Anna aljegyző

(a határozat megküldéséért)

Nyakas- Barna Orsolya ügyvezető

(a 3. pontban foglaltakért)

*Határozatról értesül:* Panteon Kft., Szekszárd

Bátaszéki KÖH Pénzügyi Iroda

Bátaszéki KÖH Városüzemeltetési Iroda

Irattár